ພວກຫົວຮຸນແຮງ ລັດອິສລາມ ໂຈມຕີ ພື້ນທີ່ຊາວເຄີດ ໃນເມືອງ Sinjar ດ້ວຍອາວຸດເຄມີ
ທາງການຂອງຊາວເຄີດ ກຳລັງທຳງານຮ່ວມກັບ ກຸ່ມແນວໂຮມທີ່ນຳພາໂດຍສະຫະລັດ ເພື່ອຢັ້ງຢືນວ່າ ພວກໄອແອັສ ໃຊ້ອາວຸດເຄມີ ໃນເມືອງ Sinjar ແທ້ຫຼືບໍ່.
ບັນດາເຈົ້າໜ້າທີ່ເຄີດ ກຳລັງທຳງານຮ່ວມກັບ ກຸ່ມແນວໂຮມ ທີ່ນຳພາໂດຍສະຫະລັດ ເພື່ອຢັ້ງຢືນວ່າ ພວກຫົວຮຸນແຮງລັດ ອິສລາມ ໄດ້ໂຈມຕີ ພວກນັກລົບຊາວເຄີດ peshmerga ດ້ວຍ ອາວຸດເຄມີ ໃນບໍລິເວນ ເມືອງ Sinjar ຢູ່ທາງພາກເໜືອຂອງ ອີຣັກ ແທ້ຫຼືບໍ່ ໄດ້ມີລາຍງານວ່າ ຊາວເຄີດ peshmerga ຫຼາຍສິບຄົນ ພ້ອມ ກັນກັບພົນລະເຮືອນຈຳນວນໜຶ່ງ ໄດ້ມີອາການເປັນວິນ ແລະ ຮາກ ຫຼັງຈາກ ຈະຫຼວດທີ່ເຮັດເອງ ຂອງພວກໄອແອັສ ຫຼາຍລູກ ໄດ້ຕົກໃສ່ບໍລິເວນດັ່ງກ່າວ ສະພາຄວາມໝັ້ນຄົງ ຂົງເຂດ Kurdistan ໄດ້ກ່າວ ຜ່ານທາງ Twitter ຂອງຕົນ ວ່າ ຕົນໄດ້ສືບສວນ ການໂຈມຕີ ເມື່ອວັນທີ 25 ກຸມພານີ້ ຖ້າຢັ້ງຢືນໄດ້ ອີງຕາມທາງການຂອງຊາວເຄີດແລ້ວ ມັນກໍຈະເປັນ ຄັ້ງທີ່ແປດ ຂອງ ການໂຈມຕີດ້ວຍອາວຸດເຄມີ ຕໍ່ກຳລັງຂອງຕົນ ຜູ້ອຳນວຍການ ອົງການສືບລັບແຫ່ງຊາດ ສະຫະລັດ ທ່ານ James Clapper ໄດ້ ບອກ ລັດຖະສະພາ ໃນຕົ້ນເດືອນກຸມພາ ວ່າ ກຸ່ມພວກຫົວຮຸນແຮງຈັດ ໄດ້ນຳໃຊ້ສານ ເຄມີຕ່າງໆ ຢູ່ທັງໃນ ອີຣັກ ແລະ ຊີເຣຍ